b'\n_START_ARTICLE_\nAbarimon\n_START_PARAGRAPH_\nAbarimon eller antipode er i mytologien et folk hvis f\xc3\xb8tter er bakovervendte, men som til tross for sitt handikap kan l\xc3\xb8pe fra alle konkurrenter.\n_START_SECTION_\nPustebesv\xc3\xa6r\n_START_PARAGRAPH_\nI Europa ble dette folk f\xc3\xb8rste gang beskrevet av Plinius den eldre, som ans\xc3\xa5 dem for \xc3\xa5 v\xc3\xa6re hjemmeh\xc3\xb8rende i India. Der skal de ha streifet rundt sammen med ville dyr i skogene. Plinius viser til opplysninger som skulle stamme fra Baiton, som var Aleksander den stores landm\xc3\xa5ler. Baiton forteller at abarimonene bare kunne puste luften i sine hjemlige daler. De var ikke i stand til \xc3\xa5 overleve noe annet sted. Derfor var det heller ikke mulig \xc3\xa5 fange dem for \xc3\xa5 bringe dem med til fjernere herskeres hoff, domstoler, eller til den store makedonske erobreren.\n_START_SECTION_\nResidens\n_START_PARAGRAPH_\nDet er mulig det her dreier seg om en overdreven utformet etnografisk beskrivelse av en gammel villstamme i omr\xc3\xa5dene n\xc3\xa6r Himalaya. If\xc3\xb8lge en annen legende beskrives Abarimon som et landskap i Skytia, en dal i Imaus-fjellene, som muligens kan v\xc3\xa6re identisk med Hindukush. _NEWLINE_Senere er Abarimon kort blitt beskrevet i Thomas Coopers Thesaurus Linguae Romanae et Britannicae, som en folkestamme i landet Tataria. I middelalderen skal en del karttegnere, etter velkjent heliosentrisk syn, ha malt monstre i form av mennesker fra Abarimon og plassert dem ved verdens yttergrense.'